**Álmosd Község Önkormányzat Képviselő-testületének**

**13/2016.(IX.12.) önkormányzati rendelete**

**a szociális igazgatásról és szociális ellátásokról szóló 10/2016.(VIII.11.) Önkormányzati rendelet módosításáról**

Álmosd Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 32. § (3) bekezdésében, a 48. § (4) bekezdésében, az 58/B. § (2) bekezdésében, a 132. § (4) d.), g.) pontjában kapott felhatalmazás alapján, az Alaptörvény 32. cikk (1) bekezdése, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a. pontja szerinti feladatkörében eljárva a szociális igazgatásról és szociális ellátásokról szóló 10/2016.(VIII.11.) Önkormányzati rendelet módosításáról a következőket rendeli el:

**1.§**

Álmosd Község Önkormányzatának a szociális igazgatásról és szociális ellátásokról szóló 10/2016.(VIII.11.) Önkormányzati rendelet 10. § -ának szövege helyébe a következő szöveg lép:

 (1) A Települési támogatások jogcímek szerint:

a) rendkívüli települési támogatás,

b) rendszeres települési támogatás:

ba) települési lakhatási támogatás,

bb) települési rendszeres gyógyszertámogatás,

c) eseti települési támogatás:

ca) temetési támogatás,

cb) 65. életévüket betöltött személyek támogatása,

cc) közép- és felsőoktatási intézményben tanulók támogatása.

 cd) elemi kár elhárításához nyújtott támogatás

(2) A következő települési támogatásokról a képviselő-testület saját hatáskörben dönt:

1. köztemetés
2. természetben nyújtható a tűzifajuttatás
3. elemi kár elhárításához nyújtott támogatás.

**2. §**

Álmosd Község Önkormányzatának a szociális igazgatásról és szociális ellátásokról szóló 10/2016.(VIII.11.) Önkormányzati rendelete 26.§-ának szövege helyébe a következő rendelkezés lép:

Elemi kár elhárításához nyújtott támogatás

1. Elemi kár elhárításához nyújtott támogatásra jogosult az a személy, akinek a lakhatását biztosító ingatlana elemi kárt szenvedett, és a bekövetkezett elemi károk miatt létfenntartását veszélyeztető rendkívüli élethelyzetbe került.
2. Elemi kárnak minősül:
	* 1. tűz,
		2. robbanás,
		3. vihar (eső, jég, szél),
		4. földcsuszamlás,
		5. talajsüllyedés,
		6. földrengés,
		7. árvíz

miatt bekövetkezett kár.

1. Létfenntartást veszélyeztető rendkívüli élethelyzet akkor áll fenn, ha
	* 1. a kérelmezőnek nincs saját vagy a családja tulajdonában lévő, vagy haszonélvezeti jogával bíró más, a lakhatást lehetővé tevő ingatlana, a kár megtérítésére harmadik fél (biztosító, más személy) nem kötelezhető, vagy kötelezhető ugyan, de a kártérítés várható mértéke jóval alacsonyabb a bekövetkezett kár összegénél,
		2. a kérelmezőnek és családjának nincs a szociális igazgatásról és szociális ellátásokról szóló 1993 évi III. törvény 4. § (1) bekezdésének b) pontjában meghatározott vagyona,
		3. a kérelmező és családjában az egy főre jutó jövedelem az öregségi nyugdíj mindenkori legkisebb összegének 350 %-át nem haladja meg.
2. A jegyző – vagy az általa megbízott személy – a kérelem beérkezését követő 8 napon belül a kérelemmel érintett ingatlanon helyszíni szemlét tart. A kérelmező köteles a helyszíni szemlén közreműködni. Az együttműködés hiánya a kérelem elutasítását vonja maga után.
3. El kell utasítani a kérelmet, ha a kérelmező, illetve a családjában élő személy
	* 1. az elemi kárt szándékosan idézte elő, vagy
		2. az elemi kár elhárításában, csökkentésében a körülményekhez, lehetőségeihez képest nem

vagy nem megfelelő mértékben vett részt.

1. A jogosult a támogatás felvételét követő 3 hónapon belül köteles a támogatási összeg felének felhasználásáról a nevére vagy a közös háztartásban élő családtagja nevére szóló számlával elszámolni.
2. Amennyiben a jogosult a támogatást részben vagy egészben nem a támogatási cél szerint használta fel, vagy az elszámolási kötelezettségének határidőig nem tesz eleget, köteles a támogatást 30 napon belül visszafizetni.
3. A támogatás összege ingatlanonként legfeljebb 100 000 forint lehet, azonban nem haladhatja meg a tényleges kár összegét.
4. Egy ingatlanra egy naptári éven belül legfeljebb egyszer lehet támogatást megállapítani.

**3. §**

Ez a rendelet 2016. szeptember 14. napján lép hatályba és az azt követő napon hatályát veszti.

Álmosd, 2016. szeptember 9.

 Markocsány Tamásné dr. Császár László

 alpolgármester jegyző